ธนาคารกรุงเทพ แจงพนักงานป่วยโควิด-19 สั่งเพื่อนร่วมงานกักตัว 14 วัน
ธนาคารกรุงเทพ ชี้แจงกรณีพนักงานป่วย โควิด-19 จำนวน 1 คน คาดติดจากคนในครอบครัว พร้อมสั่งทำความสะอาดฆ่าเชื้อ สั่งพนักงานกักตัวเฝ้าดูอาการ 14 วันวันที่ 12 มี.ค.63 นายทวีลาภ ฤทธาภิรมย์ กรรมการผู้ช่วยผู้จัดการใหญ่ ธนาคารกรุงเทพ จำกัด (มหาชน) เปิดเผยว่า ขณะนี้พนักงานของธนาคาร จำนวน 1 คน ซึ่งปฏิบัติงานประจำ ณ อาคารแสงทองธานี ชั้น 26 ได้รับการตรวจและยืนยันจากแพทย์ว่าติดเชื้อไวรัสโคโรนา 2019 หรือ โควิด-19 (COVID-19)โดยสันนิษฐานว่า สาเหตุติดจากบุคคลในครอบครัว ซึ่งพนักงานคนดังกล่าวได้แจ้งหัวหน้างานและธนาคารทราบทันทีที่ได้รับผลตรวจยืนยันของบุคคลในครอบครัว ในวันที่ 11 มี.ค.63 โดยทันทีที่ทราบเหตุการณ์ ธนาคารได้ให้พนักงานคนดังกล่าว เข้าพบแพทย์เพื่อตรวจหาเชื้อไวรัสโคโรนา 2019 (COVID-19) และให้ปฏิบัติงานอยู่ที่บ้านเพื่อเฝ้าระวังอาการภายใต้หลักเกณฑ์ 14 วัน ตามแนวปฏิบัติการป้องกันการแพร่ระบาดโควิด 19 อย่างเคร่งครัดขณะเดียวกัน ธนาคารได้ปิดพื้นที่ สถานที่ทำงาน ณ อาคารแสงทองธานี ชั้น 26 ทำความสะอาดฆ่าเชื้อทันทีในวันเดียวกัน (11 มี.ค.63) โดยใช้มาตรฐานการทำความสะอาดเดียวกันกับโรงพยาบาล เพื่อความปลอดภัยและลดความเสี่ยงตามแนวทางการป้องกันโรค ของกรมควบคุมโรค กระทรวงสาธารณสุขทั้งนี้ ธนาคารได้ติดตามตรวจสอบเพื่อนร่วมงานที่เกี่ยวข้อง โดยได้เข้าพบแพทย์และอยู่ระหว่างรอผลการตรวจวินิจฉัย และให้ปฏิบัติงานอยู่ที่บ้านตามมาตรการที่ธนาคารกำหนดเพื่อเฝ้าระวังอาการภายใต้หลักเกณฑ์ 14 วันเช่นกันอย่างไรก็ตาม ตึกแสงทองธานี ไม่ใช่สำนักงานใหญ่ของธนาคารกรุงเทพ และไม่ได้มีสำนักงานสาขาหรือศูนย์บริการลูกค้า.
ธนาคารกรุงเทพ ชี้แจงกรณีพนักงานป่วย โควิด-19 จำนวน 1 คน คาดติดจากคนในครอบครัว พร้อมสั่งทำความสะอาดฆ่าเชื้อ สั่งพนักงานกักตัวเฝ้าดูอาการ 14 วัน
โควิด-19,ไวรัสโคโรนา,ไวรัสโคโรน่า,ไวรัสอู่ฮั่น,ไฮไลต์ไวรัสโคโรน่า,COVID-19,ธนาคารกรุงเทพ,ข่าวทั่วไป